Bratislavské korunovačné slávnosti 2018
2018-06-21 14:00 - 2018-06-28 17:00 (Europe/Bratislava) | Bratislava, Staré mesto, Hviezdoslavovo námestie, Bratislava, Slovenská republika
Tohoročné korunovačné slávnosti si pripomenú korunováciu LEOPOLDA II. – mladšieho syna Márie Terézie. Korunovácia Leopolda II. sa uskutočnila 15.11.1790 v Dome sv. Martina. Obrad korunovácie viedol ostrihomský arcibiskup Jozef Baťán (Batthyány), ktorý si nechal reprezentatívne prestavať arcibiskupský palác v klasicistickom štýle (dnešný Primaciálny palác).
21. jún 2018 – štvrtok
14.00 – 21.00 „GALÉRIA – V tieni tureckého polmesiaca“ – výstava voskových figurín zobrazujúce osobností, ktoré sa podieľali pri obliehaní Viedne v roku 1683: cisár Leopold I., vojvoda Karol Lotrinský, poľský kráľ Ján III. Sobieski, osmánski veľkovezír Kara Mustafa, ostrihomský arcibiskup Juraj Pohronec Slepčiansky. Uvedené osobnosti sú predstavené aj replikami obrazov s krátkym životným príbehom.
Vstup voľný – Hviezdoslavovo námestie.
Komentované prehliadky zabezpečuje: autor a organizátor výstavy Miroslav Vetrík
Výstava je vhodná aj pre školské výlety predovšetkým pre žiakov 8. ročníka, ktorí preberajú uvedené obdobie.
K výstave sme pripravili 52 stranovú brožúru, ktorá predstavuje priebeh vojenského ťaženia Osmanov na Viedeň, viacerých aktérov tejto doby, chronológiu najvýznamnejších udalosti Uhorska spojených s Osmanskou ríšou, pamiatky v Bratislave spojené s cisárom Leopoldom I. a zoznam portrétov kráľov a kráľovien korunovaných v Bratislave. Uvedenú brožúru si môžete zakúpiť v našom stánku.
Na výstave budeme predávať aj korunovačné žetóny z predchádzajúcich ročníkov Korunovačných slávností.
22. jún 2018 – piatok
14.00 – 22.00 Korunovačný jarmok dobových remesiel – Hviezdoslavovo námestie
(vyše 60 dobových remeselníkov predstaví svoje zručnosti na jarmoku)
10.00 – 21.00 „GALÉRIA – V tieni tureckého polmesiaca“ – výstava voskových figurín – Hviezdoslavovo námestie.
Ochutnávka Devínskeho ríbezláku – víno s históriou
Korunovačný guláš z korunovaného vola
23. jún 2018 – sobota – venovaná korunovácii LEOPOLDA II.
9.00 – 22.00 Korunovačný jarmok dobových remesiel – Hviezdoslavovo námestie
9.00 – 22.00 Detský dobový kútik – Hviezdoslavovo námestie
13.00 Korunovačný sprievod a prenášanie korunovačných insígnií z Bratislavského hradu od Viedenskej brány, Zámocká ulica, Kapucínska ulica, Hurbanovo námestie, Michalská ulica, Biela ulica, Františkánske nám.
13.30 Obrad korunovácie Leopolda II. – Kostol najsvätejšieho Spasiteľa (jezuitský kostol) pri Hlavnom námestí – vstup voľný, vstupné dobrovoľné
15.00 Korunovačný sprievod z Františkánskeho nám., Biela ulica, Michalská ulica, Ventúrska ulica, Straková ulica, Hviezdoslavovo námestie
15.20 ​Pasovanie rytierov Rádu zlatej ostrohy – Hviezdoslavovo námestie
15.30 Korunovačná prísaha – Hviezdoslavovo námestie
15.30 Korunovačný pahorok – Hviezdoslavovo námestie
16.00 Slávnostné spustenie čapovania vína z fontány – Vtáčia fontána – Ventúrska ulica
10.00 – 22.00 „GALÉRIA – V tieni tureckého polmesiaca“ – výstava voskových figurín – Hviezdoslavovo námestie.
Korunovačný guláš z korunovaného vola
V určených Gastro stánkoch bude možné platiť bronzovými korunovačnými žetónmi Márie Terézie, cisára Karola VI. a cisárovnej Alžbety Kristíny.
24. jún 2018 – nedeľa – venovaná MÁRII TERÉZII
10.00 – 22.00 Korunovačný jarmok dobových remesiel – Hviezdoslavovo námestie
10.00 – 22.00 „GALÉRIA – V tieni tureckého polmesiaca“ – výstava voskových figurín – Hviezdoslavovo námestie
17.00 – Fotenie s Máriou Teréziou – Hviezdoslavovo námestie
18.00 – Víno s históriou – Račianska frankovka – Hviezdoslavovo námestie
Korunovačný guláš z korunovaného vola
V určených Gastro stánkoch bude možné platiť bronzovými korunovačnými žetónmi Márie Terézie
25. jún – 27. jún 2018
9.00 — 21.00 „GALÉRIA – V tieni tureckého polmesiaca“ – výstava voskových figurín – Hviezdoslavovo námestie.
28. jún 2018
9:00 — 14.00 „GALÉRIA – V tieni tureckého polmesiaca“ – výstava voskových figurín – Hviezdoslavovo námestie.
Zmena programu vyhradená. Uvedené časy sú orientačné.
Korunovacne slavnosti 2018. Zdroj: Korunovacie.sk
